**H O T Ă R Â R E**

**pentru** **stabilirea unor măsuri privind reglementarea modului de folosinţă a imobilului ”Depozit neconform de deșeuri urbane Câmpia Turzii, închis”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 81 din 18.04.2022 pentru stabilirea unor măsuri privind reglementarea modului de folosinţă a imobilului ”Depozit neconform de deșeuri urbane Câmpia Turzii, închis”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 15.637/18.04.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 15.640/18.04.2022 şi Avizul cu nr. 15.637 din 20.04.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Documentul de poziție privind modul de implementare a Proiectului ”Sistem de Management Integrat al Deșeurilor în Județul Cluj”, aprobat prin Hotărârea nr. 2/28 iulie 2010 a Adunării Generale a Asociaților – Asociației de Dezvoltare Intercomunitară ECO – METROPOLITAN CLUJ;
* Hotărârea Consiliului Județean Cluj nr. 224/2010 privind aprobarea Studiului de fezabilitate pentru obiectivul ”Sistem de Management Integrat al Deşeurilor În Judeţul Cluj”, cu modificările și completările ulterioare
* Hotărârea Consiliului Județean Cluj nr. 47/2014 privind aprobarea unor măsuri necesare pentru realizarea Proiectului „Sistem de Management Integrat al Deșeurilor în Județul Cluj";
* Hotărârea Consiliului Județean Cluj nr. 187/2016 privind aprobarea Proiectului cu titlul „Fazarea proiectului Sistem de Management Integrat al Deşeurilor în judeţul Cluj" și a cheltuielilor legate de proiect, cu modificările și completările ulterioare;
* Hotărârea Consiliului Județean Cluj nr. 177/2020 privind aprobarea Planului Județean de Gestionare a Deșeurilor în Județul Cluj;
* Hotărârea Consiliului Județean Cluj nr. 92/2021 privind înscrierea în inventarul domeniului public a bunurilor imobile realizate prin lucrările de închidere și ecologizare a Depozitului neconform de deșeuri urbane Câmpia Turzii;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 92 alin. (1), ale art. 173 alin. (1) lit. c) și alin. (5) lit. p), ale art. 284 – 290 și ale art. 297 - 301 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 3, ale art. 792 – 857 și ale art. 858 – 870 din Legea privind Codul civil nr. 287/2009, republicată, cu modificările şi completările ulterioare;
* art. 7 alin. (3) din Legea serviciului de salubrizare a localităților nr. 101/2006, republicată;
* art. 30 alin. (2) din Ordonanța Guvernului nr. 2/2021 privind depozitarea deșeurilor, cu modificările şi completările ulterioare;
* pct. 5.2 din Normativul tehnic privind depozitarea deșeurilor, aprobat prin Ordinul Ministrului Mediului și Gospodăririi Apelor nr. 757/2004, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă încheierea cu Municipiul Câmpia Turzii, a Protocolului pentru stabilirea unor măsuri privind reglementarea modului de folosinţă de către Municipiul Câmpia Turzii, a imobilului ”Depozit neconform de deșeuri urbane Câmpia Turzii, închis”, realizat în cadrul obiectivului de investiţii ”Închiderea depozitelor urbane neconforme din județul Cluj - Câmpia Turzii” din Proiectul „Sistem de Management Integrat al Deșeurilor în Județul Cluj”, situat în municipiul Câmia Turzii, str. Laminoriștilor, nr. 248A, Județul Cluj, înscris în Cartea funciară nr. 56766 Câmpia Turzii, nr. cad. 56766-C1, protocol cuprins în **anexa** care face parte integrantă din prezenta hotărâre.

**Art. 2.** Durata protocolului este de 5 ani și se calculează începând cu data intrării în vigoare a acestuia, respectiv data semnării de către ambele părți, durată care poate fi prelungită cu acordul ambelor părți, prin încheierea unui act adițional.

**Art. 3.** Predarea-preluarea efectivă se va face pe bază de process-verbal de predare-primire care se va încheia între reprezentanţii părţilor în termen de cel mult 30 de zile de la intrarea în vigoare a protocolului menționat la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. 5.** Prezenta hotărâre se comunică Direcţiei Dezvoltare şi Investiţii, Municipiului Câmpia Turzii, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 77 din 27 aprilie 2022**

*Prezenta hotărâre a fost adoptată cu 32 voturi “pentru”, fiind astfel respectate prevederile legale privind majoritatea de voturi necesară.*